**Javaslat önkormányzati gazdaságfejlesztési program elindítására**

**Összefoglaló**

Az Önkormányzati Gazdaságfejlesztési Program célja:

A kezdeményezés keretében az önkormányzat segítséget és egységes támogatást nyújt a helyi vállalkozók és a lakosság részére annak érdekében, hogy a helyben felmerülő lakossági igényekre a megoldásokat a helyi vállalkozók termékei és munkája szolgáltassák. A program a hagyományos hirdetésektől független és egységes támogatást biztosít minden helyi illetőségű vállalkozó és vállalkozó kedvű részére.

Az Önkormányzati Gazdaságfejlesztési Program célcsoportja:

* mikro vállalkozások
* egyéni vállalkozók
* kkv szektor
* lakosság

Az Önkormányzati Gazdaságfejlesztési Programelemei és megvalósítása:

* Kialakításra kerül egy egyedi önkormányzati weboldal és okostelefon alkalmazás, amelyre tematikus rendben kerülnek feltöltésre az önkormányzati nyilvántartások szerinti helyi vállalkozók és szolgáltatók.
* A weboldalra feltöltésre kerül egy folyamatosan épülő adatbázis, amely tartalmazza a helyben, ház körül, mindennapi életben felmerülő lakossági igényeket (pl. vasalás, bevásárlás, favágás, könyvelőre van szükségem, szerződésre van szükségem stb.)
* A helyi szolgáltatók a hagyományos tevékenység leírás mellett egy elektronikus kérdőív kitöltésével kijelölik az általuk vállalt, profilba illeszkedő szolgáltatásokat, amelynek eredményeként az intelligens keresőmotor azonnali megoldási javaslattal szolgál a lakossági igényekre.
* A vállalkozók és az általuk elvégzett munkák értékelhetőek, ezáltal objektív támpontul szolgálnak döntéshozatalkor és megkönnyítik a lakossági kiválasztást.
* Az oldalra lakossági és egyéni vállalkozói szektorból is érkezhetnek regisztrációk, amely kiegészítő pénzkereseti lehetőséget és megjelenési lehetőséget nyújt a helyi lakosok részére.

A program közvetlen hatásai a vállalkozók részére:

* + - Állandó, költségmentes jelenlét a vásárlók látóterében
		- Új vevőkör, növekvő forgalom
		- Korlátlan feladatra szállíthat megoldást, a keresőmotor célzottan jeleníti meg, ha tevékenysége és erőforrásai alapján el tudja végezni a feladatot
		- Objektív véleményeket gyűjthet, azonos szolgáltatók versenyét nem a hirdetések, hanem a valós teljesítmények és elvégzett munkák befolyásolják

A program közvetlen hatásai a helyi lakosok részére:

* + - Megismerik és elérik a lakóhelyen elérhető vállalkozásokat
		- Nem fizetnek feleslegesen kiszállási díjat
		- A környéken élők véleménye alapján dönthetnek egy vállalkozó kiválasztásánál
		- Munkájával pénzt kereshet
		- Elismerésekkel válhat a közösség megbecsült tagjává
		- Azonnali megoldást kap sürgős esetekben

A program közvetlen hatásai az önkormányzat részére:

* + - A lakosság és a helyi vállalkozások együttes és hatékony támogatása
		- Új, interaktív funkció a település weboldalán
		- Időskorúak, kisgyermekes anyukák, munkanélküliek, diákok munkához jutásának, piacra lépésének támogatása
		- Növekvő forgalom a helyi vállalkozásoknál, növekvő adóbevételek az Önkormányzatnál

A program fejlesztési költsége:

Törökszentmiklós (2. sáv 10.000 lakostól 50.000 lakosig) 950.000 Ft + ÁFA (egyszeri fejlesztési díj)

Megvalósítás időtartama: 4 munkahét

A fejlesztési díj tartalmazza:

* helyiSzaki szoftver licensz díja 36 hónapra;
* egyedi weboldal létrehozása a település arculati elemeivel
* vállalkozói regisztrációs kérdőív kialakítása, adatok fogadása és feldolgozása, rendszerezése
* a település és a helyi tartalom elhelyezése a helyiSzaki okostelefon alkalmazásba
* feltöltött vállalkozói információk megjelenítése és a keresőmodul kialakítása
* bevezetéshez kapcsolódó kommunikációs tanácsadás
* telefonos ügyfélszolgálat és folyamatos szoftverüzemeltetés, karbantartás, frissítés

Önfenntartó kereskedelmi modell: Hirdetési felületek értékesítése:

Amennyiben a szerződő önkormányzatnak van gyakorlata és erőforrása hirdetésszervezési feladatok ellátására (van meglévő, értékesített hirdetési felülete), úgy lehetősége nyílik a szoftver licensz bérletének 36 hónapos időtartamában a hirdetésszervezési feladatok ellátására.

Amennyiben ezen feladatok elvégzését szerződésben vállalja, úgy hirdetésszervezőként a mindenkori hirdetési árbevétel 50%-ára válik jogosulttá.

**Gyakorlati megvalósítás:**

* + A helyiSzaki által országosan egységes hirdetési tarifák kerülnek meghatározásra (a helyi specifikus hirdetési gyakorlat és konkurens árak ezt előzetesen befolyásolhatják).
	+ A helyiSzaki biztosítja a weboldalon megjelenítendő és a hirdetésszervezési feladatokat hatékonyan támogató médiaajánlat elkészítését és időszakos frissítését.
	+ A szoftverhez díjmentesen kapcsolódik egy online hirdetés feladási modul, amelynek segítségével havi ütemezéssel rögzíthetőek a hirdetések és feltölthetőek a megjelenítendő kreatívok, hirdetési szövegek.
	+ A helyiSzaki felé az Önkormányzat havi elszámolással kifizeti a lefoglalt hirdetési felületek szerződésben rögzített elszámoló árát, amelynek mértéke a mindenkor érvényes kiskereskedelmi hirdetési tarifa 50%-a.